Charité
Charité on Saksamaal Berliinis asuv kliinik; ühtlasi linna vanim kliinik. Kliinikumis on üle 3200 voodikoha (seisuga 2010) ja on seetõttu üks suurimaid Euroopa ülikoolikliinikuid. Kliinik on tihedates sidemetes Berliini Humboldti ja Berliini Vaba Ülikooliga. Kliinikumis töötab 13 200 inimest (sh 220 professorit), kellest 3760 on teadlased ja arstid (seisuga 2015). Kliinik asutati 1710.